CELEX: 22010D0254
Language: bg
Date: 2009-11-23 00:00:00
Title: 2010/254/ЕО: Решение № 1/2009 на Съвета за сътрудничество ЕС—Украйна от 23 ноември 2009 година относно създаването на съвместен комитет

4.5.2010   
            
            
               BG
            
            
               Официален вестник на Европейския съюз
            
            
               L 111/30
            
         РЕШЕНИЕ № 1/2009 НА СЪВЕТА ЗА СЪТРУДНИЧЕСТВО ЕС—УКРАЙНА
   от 23 ноември 2009 година
   относно създаването на съвместен комитет
   (2010/254/ЕО)
   СЪВЕТЪТ ЗА СЪТРУДНИЧЕСТВО ЕС—УКРАЙНА,
   като взе предвид Споразумението за партньорство и сътрудничество за установяване на партньорство между Европейските общности и техните държави-членки и Украйна, наричано по-нататък „Споразумението“, и по-специално член 88 от него,
   като има предвид, че:
   
               (1)
            
            
               Член 88 от Споразумението предоставя на Съвета за сътрудничество правомощие да създава други специални комитети или органи, които да подпомагат изпълнението на задълженията му, да определя състава и задълженията на тези комитети или органи, както и начина им на работа.
            
         
               (2)
            
            
               Понастоящем страните по Споразумението договарят споразумение за асоцииране, включващо задълбочена и всеобхватна зона за свободна търговия.
            
         
               (3)
            
            
               Страните по Споразумението постигнаха съгласие по текста на Програмата за асоцииране ЕС—Украйна.
            
         
               (4)
            
            
               Съществува необходимост от комитет, който да разглежда напредъка по изпълнението на Програмата за асоцииране, както и бъдещи приоритети и необходими поправки. Този съвместен комитет ще функционира на равнище висши служители,
            
         РЕШИ:
   Член единствен
   Съветът за сътрудничество създава съвместен комитет на равнище висши служители. Съвместният комитет разглежда напредъка по изпълнението на Програмата за асоцииране, както и бъдещите приоритети и необходимите поправки в нея.
   Съвместният комитет провежда редовно заседание най-малко веднъж годишно.
   
      Съставено в Брюксел на 23 ноември 2009 година.
      
         
            За Съвета за сътрудничество
         
         
            Ръководител на делегацията на ЕС
         
         C. BILDT
         
            Ръководител на делегацията на Украйна
         
         Y. TYMOSHENKO